CELEX: 62010CN0179
Language: sl
Date: 2010-04-09 00:00:00
Title: Zadeva C-179/10: Tožba, vložena 9. aprila 2010 – Evropska komisija proti Francoski republiki

19.6.2010   
            
            
               SL
            
            
               Uradni list Evropske unije
            
            
               C 161/35
            
         
      Tožba, vložena 9. aprila 2010 – Evropska komisija proti Francoski republiki
      (Zadeva C-179/10)
      (2010/C 161/52)
      Jezik postopka: francoščina
      
         Stranki
      
      
         Tožeča stranka: Evropska komisija (zastopnika: E. Gippini Fournier in K. Walkerová, zastopnika)
      
         Tožena stranka: Francoska republika
      
         Predloga tožeče stranke
      
      
                  —
               
               
                  Ugotovi naj se, da Francoska republika s tem, da ni izvršila Odločbe Komisije z dne 14. julija 2004 o pomoči za ribiški in ribogojni sektor na Korziki med letoma 1986 in 1999 (1), ki ji nalaga, da od upravičencev izterja pomoči, ki so bile s členom 1 te odločbe razglašene za nezakonite in nezdružljive s skupnim trgom, in s tem, da Komisije ni obvestila o ukrepih za izvršitev te odločbe, ni izpolnila obveznosti iz člena 288, četrti odstavek, PDEU in členov 4 in 5 te odločbe;
               
            
                  —
               
               
                  Francoski republiki naj se naloži plačilo stroškov.
               
            
         Tožbeni razlogi in bistvene trditve
      
      Na podlagi člena 4 Odločbe Komisije (2005/238/ES) bi morala Francija Komisijo obvestiti o ukrepih, ki jih je sprejela za izvršitev te odločbe, v dveh mesecih od datuma uradnega obvestila o tej odločbi. Vendar pa v tej zadevi več kot pet let po tem, ko so francoski organi to odločbo prejeli, in kljub sedmim pozivom dodeljena pomoč od podjetij upravičencev še vedno ni bila izterjana in ni videti, da bi bil sprejet kakršen koli konkreten ukrep za to. Tožena stranka se prav tako ni nikoli sklicevala na absolutno nemožnost izpolnitve te odločbe.
      
         (1)  2005/238/: Odločba Komisije z dne 14. julija 2004 o pomoči za ribiški in ribogojni sektor na Korziki med letoma 1986 in 1999 (UL 2005, L 74, str. 41).